|  |
| --- |
| **OBECNÝ ÚRAD TEKOVSKÉ LUŽANY** |
| SNP 43 |
| 935 41 Tekovské Lužany |
|  |

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje/linka** | **Tekovské Lužany** |
|  |  | Ing. Kotora | 28.2.2017 |

Vec

|  |
| --- |
| Zámer priameho nájmu majetku č. 2/2017 |
|  |

1. Obec Tekovské Lužany so sídlom SNP č. 43, 935 41 Tekovské Lužany v zmysle § 9a ods. 1 písm. c) a ods. 5 Zákona SNR č. 138/1991 Zb. o majetku obcí v znení neskorších predpisov a v zmysle Uznesenia Obecného zastupiteľstva v Tekovských Lužanoch č. 408/2017 zo dňa 22.2.2017 zverejňuje zámer prenajať svoj majetok formou priameho nájmu.
2. Predmetom priameho nájmu je nehnuteľný majetok – rodinný dom súp. č. 308 na p.č. 66 v k.ú. Tekovské Lužany na ul. SNP č. 67 a pozemky: p.č. 66, zastavané plochy o výmere 509 m2, p.č. 67/1, záhrady o výmere 760 m2.
3. Najnižšia, t.j. minimálna cena, za ktorú sa predmetná nehnuteľnosť ponúka na nájom je stanovená v § 2 ods. 2 Všeobecne záväznom nariadení obce Tekovské Lužany č. 3/2013, ktorým sa určujú minimálne ceny nájmu a podnájmu bytových, nebytových priestorov, pozemkov a iného nehnuteľného majetku vo vlastníctve obce.
4. Lehota na doručovanie cenových ponúk záujemcov sa stanovuje do 20.03.2017 do 12:00 hodiny.
5. Cenovú ponuku žiadame predložiť v podateľni Obecného úradu v Tekovských Lužanoch, alebo poštou na adresu: Obec Tekovské Lužany, SNP č. 43, 935 41 Tekovské Lužany tak, aby bola zaevidovaná v podateľni Obecného úradu v Tekovských Lužanoch do 20.03.2017 do 12:00 hodiny.
6. Cenová ponuka musí byť predložená písomne v slovenskom jazyku v zalepenej obálke, viditeľne označenej heslom:   
   „ZÁMER PRIAMEHO NÁJMU č. 2/2017 – NEOTVÁRAŤ“.
7. Cenová ponuka záujemcu musí obsahovať:  
   a) Označenie záujemcu:  
    - u fyzickej osoby: meno, priezvisko, titul, rodné priezvisko, rodné číslo, dátum narodenia, miesto trvalého pobytu, štátnu príslušnosť, stav a telefónne číslo. Ak je záujemca ženatý/vydatá aj meno, priezvisko, titul, rodné priezvisko, rodné číslo, dátum narodenia, miesto trvalého pobytu a štátnu príslušnosť manželky/manžela.  
   - u právnickej osoby: obchodné meno, sídlo, identifikačné číslo, meno osoby/osôb, ktorá/é sú štatutárnym orgánom, označenie registra, ktorý právnickú osobu zapísal a číslo zápisu.  
   b) Označenie nehnuteľnosti – pozemku (predmetu nájmu), a to: číslo parcely, druh pozemku, výmeru a katastrálne územie.  
   c) Výšku ponúknutej ceny nájomného.  
   d) Účel využitia nehnuteľnosti, ktorý musí byť v súlade s územným plánom obce. e) Čestné vyhlásenie záujemcu:  
   - fyzická osoba, že nie je osobou uvedenou v § 9a ods. 6 Zákona SNR č. 138/1991 Zb. o majetku obcí v znení neskorších predpisov. V prípade, ak je záujemca ženatý/vydatá, čestné vyhlásenie sa vyžaduje aj od manželky/ manžela.  
   - právnická osoba, že zakladateľom, vlastníkom obchodného podielu, štatutárnym orgánom alebo členom štatutárneho orgánu, členom riadiaceho, výkonného alebo dozorného orgánu nie je osoba uvedená v § 9a ods. 6 Zákona SNR č. 138/1991 Zb. o majetku obcí v znení neskorších predpisov.   
   Vzor „Čestného vyhlásenia“ je zverejnený na internetovej stránke obce.  
   f) Vyhlásenie – súhlas záujemcu so spracovaním osobných údajov podľa § 7 Zákona NR SR č. 428/2002 Z. z. o ochrane osobných údajov v znení neskorších predpisov. V prípade, ak je záujemca ženatý/vydatá, vyhlásenie sa vyžaduje aj od manželky/manžela. Vzor „Vyhlásenia“ je zverejnený na internetovej stránke obce.
8. Predloženú cenovú ponuku je možné meniť, dopĺňať alebo odvolať iba do termínu stanoveného na predkladanie cenových ponúk záujemcov. Každý záujemca môže predložiť iba jednu cenovú ponuku. Ak záujemca podá viac cenových ponúk, všetky budú vylúčené z priameho nájmu. Záujemca sa podaním svojej ponuky zaväzuje zachovávať mlčanlivosť o všetkých skutočnostiach, o ktorých sa dozvie v súvislosti s procesom získavania informácií ohľadom priameho nájmu.
9. Obec Tekovské Lužany si vyhradzuje právo zmeniť podmienky priameho nájmu, odmietnuť všetky predložené cenové ponuky, prípadne priamy nájom zrušiť.
10. Vyhodnotenie cenových ponúk záujemcov posúdi obecné zastupiteľstvo a rozhodne o priamom nájme majetku obce za cenu minimálne vo výške stanovenej VZN obce Tekovské Lužany č. 3/2013. Nájomná zmluva o nájme majetku podlieha schváleniu obecným zastupiteľstvom.
11. Obec Tekovské Lužany si vyhradzuje právo určiť právnu formu realizácie priameho nájmu nájomnou zmluvou.

V prípade záujmu bližšie informácie k organizácií priameho nájmu, k predmetu zámeru priameho nájmu majetku obce môžete získať na telef. č. 036/7723501, alebo osobne na Obecnom úrade v Tekovských Lužanoch, sekretariát starostu, kde je zároveň možné nahliadnuť aj do znaleckého posudku.

|  |
| --- |
| podpis |
| Ing. Marián Kotora |
| starosta obce |